KPMG

KPMG er et av verdens største revisjons- og rådgivningsselskaper med virksomhet innen revisjon, rådgivning, skatt, avgift og forretningsjus. Selskapet har over  ansatte i mer enn 150 land.. I Norge har KPMG rundt  medarbeidere fordelt på 25 kontorer over hele landet. Innen revisjonsbransjen omtaler man gjerne KPMG sammen med PricewaterhouseCoopers, EY og Deloitte som de fire store («The Big Four»).

KPMG Norge 

KPMG er en av de ledende revisjons- og rådgivningsaktørene i Norge og har en betydelig markedsandel på revisjon av Norges 500 største virksomheter. I tillegg er over  små og mellomstore bedrifter, samt mange offentlige virksomheter på KPMGs kundeliste. Om lag  mennesker jobber per 2014 ved KPMGs 25 kontorer i Norge, hvorav de største er å finne i Oslo, Bergen og Stavanger. KPMG ble i 2014 rangert av Universum som verdens 4 mest attraktive arbeidsgiver blant økonomistudenter over hele verden, og nummer 6 i Norge i 2013. Nyutdannede ansatte i KPMG Norge får et to ukers faglig seminar i utlandet, deretter et seks måneders introduksjonsprogram med personlig fadder, samt et femårig opplæringsprogram.

KPMG Internasjonalt 
Selskapet har på verdensbasis over  ansatte i mer enn 150 land. I 2014 omsatte KPMG internasjonalt for $24.8 milliarder USD hvor rådgivning opplevde størst vekst med en økt omsetning på 10.4 %. I 2014 ansatte KPMG  nye ansatte,  av disse var nyutdannede.

Tjenester 
 Revisjon
 Rådgivning (cybersikkerhet, finansiell risikostyring, profesjonalisering av økonomifunksjonen, gransking, internkontroll og regnskapsrådgivning, internrevisjon, risikostyring og overholdelse av lover og regler, strategi og virksomhetsutvikling, strategiimplementering, virksomhetsstyring, teknologi, transaksjoner og restrukturering, transformasjon)
 Skatt, avgift og forretningsjuss (bedriftsbeskatning, personbeskatning, internasjonale arbeidsforhold, merverdiavgift og toll, compliance, arbeidsrett, arveoppgjør og generasjonsskifte, bokføring – bokføringsregelverket, EU/EØS-rett og konkurranserett, immaterial-, IKT- og markedsføringsrett, kommersielle kontrakter, offentlige anskaffelser, prosedyre, restrukturering, konkurs, insolvens)
 Regnskaps- og økonomitjenester (regnskap, lønn og system, årsoppgjør og likningspapirer, CFO/controller til leie)

Samfunnsansvar 

Samfunnsansvar står høyt på KPMGs agenda både nasjonalt og internasjonalt. KPMG Norge yter ikke bare økonomisk bistand, men også miljøinitiativer, pro bono-arbeid, frivillighet og praktisk støtte til ideelle organisasjoner som Fredspriskonserten. KPMG Norge har blant annet inngått et langsiktig samarbeid som prosjektpartner med Leger Uten Grenser. KPMG sitt BRIGHT-program er et CSR-prosjekt hvor europeiske KPMG-land jobber sammen. BRIGHT gir ansatte anledning til å bidra til å benytte sin kunnskap for ideelle organisasjoner og små bedrifter i den tredje verden, slik at de kan jobbe mer effektivt og løfte lokal økonomi. KPMG Norge har vært med siden 2010. Hvert år leverer rundt 60 KPMGere fra forskjellige lang mange arbeidstimer for BRIGTH-prosjektet og BRIGHT har vunnet flere priser.

I 2014 ble KPMG ble kåret til årets bærekraftige bedrift av magasinet International Accounting Bulletin. Bladets redaktør, Avind Hickman, uttalte at KPMG evnet å demonstrere, med kalde fakta, hvilken forskjell selskapets internasjonale CSR-program har utgjort.

KPMG Global Green Initiative har som målsetning at KPMG på verdensbasis skal oppnå en betydelig reduksjon i klimagassutslipp over tid. Målet var å redusere utslipp med 25 % fra 2007 til 2010, og KPMG overgikk sitt egenbestemte utslippsmål ved å oppnå 29 % reduksjon i perioden. I 2012 ble hovedkontoret til KPMG på Majorstuen sertifisert som Miljøfyrtårn.

Historien til KPMG internasjonalt 
I 1911 slo William Barclay Peat & Co. and Marwick Mitchell & Co. seg sammen og det som senere skulle bli kjent som Peat Marwick International (PMI), et verdensomspennende nettverk av revisjons- og rådgivningsselskaper ble etablert.
I 1979 ble Klynveld slått sammen med Deutsche Treuhand-Gesellschaft og det internasjonale rådgivningsselskapet McLintock Main Lafrentz til Klynveld Main Goerdeler (KMG). 
KPMG-nettverket ble formet i 1987 når Peat Marwick International og Klynveld Main Goerdeler fusjonerte sammen med deres respektive medlemsselskaper. Navnet "KPMG" stammer fra de fire grunnleggerne av selskapene som fusjonerte for å danne KPMG.
 K står for Klynveld. Dette kommer fra selskapet Klynveld Kraayenhof & Co. stiftet av Piet Klynveld i Amsterdam i 1917.
 P står for Peat, Dette kommer fra selskapet William Barclay Peat & Co., som ble grunnlagt av William Barclay Peat i London i 1870.
 M står for Marwick. James Marwick stiftet selskapet Marwick, Mitchell & Co. sammen med Roger Mitchell i New York City i 1897.
 G står for Goerdeler. Dr. Reinhard Goerdeler var i mange år toppsjef German Deutsche Treuhand-Gesellschaft (DTG) og senere sjef i KPMG. Han har fått mye av æren for sammenslåingen til KPMG.

Historien til KPMG Norge 

KPMGs virksomhet i Norge er blitt til gjennom en sammensmelting av mange ulike selskaper gjennom nesten 100 år og historien strekker seg tilbake til 1920 da Christian Sommerchild etablerte egen praksis i Oslo som børsautorisert revisor. Han gikk etter hvert inn i samarbeid med andre aktører i markedet, og i 1948 ble navnet Forenede Revisorer tatt i bruk. På begynnelsen av 60-tallet ble det første internasjonale samarbeidet med Douglas Winter Group, senere Intersecura Gruop, etablert og i 1980 blir Forenede Revisorer den norske representanten i det internasjonale nettverket KMG. I 1987 fusjoneres selskapet med en rekke andre norske revisjonsaktører og navnet endres til KPMG Norsk Revisjon AS og senere til KPMG Peat Marwick AS.
I 1991 fikk KPMG Norge sitt eget konsulentfirma, KPMG Peat Marwick Consulting. Og i januar 1993 ble all skatterådgivning overført til et eget selskap, KPMG Tax AS. Dette året startet dessuten KPMG en satsning på bransjerettede tjenester, som det første multidisiplinære rådgivnings- og revisjonsselskapet. I 1995 ble selskapsnavnet endret til dagens navn, KPMG AS og KPMG Law Advokatfirma ble stiftet året etter. I 2011 ble virksomheten utvidet ytterligere med etableringen av KPMG Accounting som tilbyr lønns- og regnskapstjenester.

I 2008 ble KPMG ilagt foretaksbot på 5 millioner kroner for sin rolle i bedragerisaken knyttet til selskapet Finance Credit.

Referanser

Eksterne lenker 
 
 KPMG.no  – KPMGs nettside (norsk)
 KPMG.com  – KPMGs nettside (engelsk)

Litteratur 
 2014 KPMG International Annual Review
 KPMGs norske åpenhetsrapport for finansåret 2014

Internasjonale selskaper
Revisjonsselskaper
Konsulentselskaper
Etableringer i 1987
Selskaper etablert i 1987
Foretak dømt for økonomisk kriminalitet